Diari Oficial de la Generalitat Valenciana


Sumari del DOGV 6473, del 04-03-2011 (2011/2590)

RESOLUCIÓ de 3 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre el Ministeri d'Educació i la Generalitat per al desenrotllament d'accions dirigides a l'elaboració i actualització del Catàleg de Títols de Formació Professional, durant l'exercici de 2010, amb el cofinançament del Fons Social Europeu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2590


Data del document
:   03-02-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 3 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre el Ministeri d'Educació i la Generalitat per al desenrotllament d'accions dirigides a l'elaboració i actualització del Catàleg de Títols de Formació Professional, durant l'exercici de 2010, amb el cofinançament del Fons Social Europeu.  
 [2011/2590]  
El Ministeri d'Educació i la Generalitat han subscrit, després de la tramitació prèvia reglamentària, el 22 de setembre de 2010, el Conveni de col·laboració per al desenrotllament d'accions dirigides a l'elaboració i actualització del Catàleg de Títols de Formació Professional, durant l'exercici de 2010, amb el cofinançament del Fons Social Europeu.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0196/2011, i que figura com a annex d'esta resolució.  
València, 3 de març de 2011.- La directora general del Secretariat del Consell: Mª Teresa Lleó Alonso.  
Conveni de col·laboració entre el Ministeri d'Educació i la Generalitat de la Comunitat Valenciana per al desenrotllament d'accions dirigides a l'elaboració i actualització del catàleg de títols de formació professional, durant l'exercici de 2010, amb el cofinançament del fons social europeu.  
Madrid, 22 de setembre de 2010  
Reunits  
D'una banda, Ángel Gabilondo Pujol, ministre d'Educació, que actua en nom i representació d'este Ministeri d'acord amb el que disposa el Reial Decret 556/2009, de 7 d'abril (BOE del 7), pel qual es nomenen ministres del Govern.  
D'una altra banda, Alejandro Font de Mora Turón, conseller d'Educació, en nom i representació del Consell de la Generalitat de la Comunitat Valenciana, nomenat pel Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 5545 de 29 de juny de 2007), en virtut de l'article 12 de la Llei 5/1983, de 30 desembre, del Consell (DOCV núm. 138 de 30 de desembre).  
Ambdues parts reconeixen mútuament capacitat jurídica suficient per a subscriure el present conveni, i a este efecte  
Exposen   
1. Que la Generalitat de la Comunitat Valenciana i el Ministeri d'Educació actuen en l'exercici de les seues competències respectives.  
2. Que l'article 149.1.30a de la Constitució establix la competència exclusiva de l'Estat sobre la regulació dels títols acadèmics i professionals i les condicions d'obtenció, expedició i homologació d'estos, així com d'aquelles normes bàsiques per al desenrotllament de l'article 27 de la Constitució, a fi de garantir el compliment de les obligacions dels poders públics en esta matèria.  
3. Que l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, i reformat per la Llei Orgànica 1/2006, de 10 d'abril, disposa en l'article 53 que correspon a la comunitat autònoma la competència exclusiva de la regulació i l'administració de l'ensenyança en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, el despleguen, de les facultats que atribuïx a l'estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
4. Que, pel Reial Decret 2093/1983, de 28 de juliol, es van traspassar funcions i servicis de l'administració de l'estat a la Comunitat Valenciana en matèria d'educació (BOE 187/83, de 6 d'agost).   
5. Que l'article 9 de la Llei Orgànica 2/2006, de 3 de maig, d'Educació (LOE), establix que l'estat promourà programes de cooperació territorial a fi d'assolir els objectius educatius de caràcter general i reforçar les competències bàsiques, per mitjà de convenis o acords amb les comunitats autònomes.  
6. Que l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu que l'administració general i els organismes públics vinculats o dependents d'esta puguen subscriure convenis de col·laboració amb els òrgans corresponents de les administracions de les comunitats autònomes en l'àmbit de les seues competències respectives, i establix la norma a què amb caràcter general s'haurà d'ajustar el contingut dels convenis.  
7. Que el Ministeri d'Educació i la Generalitat de la Comunitat Valenciana tenen interés comú en el desenrotllament del Sistema Nacional de Qualificacions i de la Formació Professional, a través de la col·laboració en l'elaboració i actualització dels títols de Formació Professional.  
8. Que amb data 13 de novembre de 2009, Resolució de 30 de desembre de 2009 (BOE del 25 de gener de 2010) de la Direcció General de Formació Professional, es va firmar un conveni de col·laboració entre el Ministeri d'Educació i la Conselleria d'Educació de la Generalitat de la Comunitat Valenciana l'objecte del qual era servir d'instrument per al desplegament i l'execució de les actuacions previstes en la Llei Orgànica 5/2002, de 19 de juny (BOE del 20 de juny), de les Qualificacions i de la Formació Professional, referides a la identificació i actualització de les necessitats de qualificació, així com la seua definició i la de la formació associada. Les dites qualificacions s'integraran en el Catàleg Nacional de Qualificacions Professionals.  
9. Que el mencionat conveni, la vigència del qual s'estenia fins al 31 de desembre de 2009, podria renovar-se anualment, en els mateixos termes, de forma expressa i de mutu acord de les parts.  
10. Que, tenint en compte el resultat satisfactori obtingut amb la col·laboració establida i donades les necessitats existents, ambdós parts consideren convenient subscriure un nou conveni de col·laboració per a continuar l'elaboració i actualització del Catàleg Nacional de Qualificacions Professionals i, si és el cas, l'elaboració del Catàleg de Títols Professionals durant tot l'any 2010.   
I, en conseqüència,  
Acorden  
Primer. Subscriure un conveni de col·laboració que comprenga des de la data de la firma fins al 31 de desembre de 2010, amb els següents objectius:  
1. Este nou conveni ha de servir com a instrument de col·laboració entre la Generalitat de la Comunitat Valenciana i l'administració General de l'Estat per al desplegament i l'execució de les actuacions previstes en la Llei Orgànica 2/2006, de 3 de maig, d'Educació, i en la Llei Orgànica 5/2002, de 19 de juny (BOE del 20 de juny), de les Qualificacions i de la Formació Professional.  
2. Els experts docents a què es referix el punt segon del conveni col·laboraran en els treballs necessaris per a l'elaboració dels títols de Formació Professional, referits al Sistema Nacional de Qualificacions i de la Formació Professional, en aquelles famílies professionals que es determinen, sota la supervisió de la Direcció General de Formació Professional del Ministeri d'Educació.  
Segon. La Generalitat de la Comunitat Valenciana, a través de la Conselleria d'Educació, es compromet a proporcionar 6 experts educatius per a col·laborar en els treballs a què es referix el punt primer d'este acord, que desenrotllaran els seus servicis en els seus centres d'origen i, si és el cas, en les dependències de la Conselleria d'Educació.  
Tercer. El Ministeri d'Educació transferirà a la Conselleria d'Educació de la Generalitat de la Comunitat Valenciana, per al finançament de la participació dels experts educatius a què es referix l'anterior acord segon, la quantitat de 261.000,00 €, amb càrrec a l'aplicació pressupostària 75.61.010H.598 dels Pressupostos Generals de l'Estat per a 2010.  
Quart. La Conselleria d'Educació de la Generalitat de la Comunitat Valenciana haurà d'aportar al Ministeri d'Educació un certificat expedit pels servicis competents de la dita Conselleria d'haver sigut ingressat en la seua comptabilitat l'import del lliurament efectuat, així com els documents justificatius del gasto, en el termini de dos mesos des que finalitze l'activitat.  
Quint. El present conveni s'inscriu entre les actuacions que el Ministeri d'Educació desenrotlla en el marc dels programes operatius cofinançats pel Fons Social Europeu, del qual és beneficiari. En conseqüència, i a fi de garantir la correcta justificació davant de l'FSE i de complir els compromisos que comporta la recepció de fons estructurals, la Conselleria d'Educació de la Generalitat de la Comunitat Valenciana haurà d'emetre el corresponent certificat de les despeses elegibles executats a la finalització del conveni.  
Sext. Es farà un seguiment de les actuacions previstes en este conveni, així com dels corresponents despeses per part de la Direcció General de Formació Professional del Ministeri d'Educació i de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació de la Generalitat de la Comunitat Valenciana.  
Sèptim. Seran causes de resolució d'este conveni el mutu acord de les parts, la impossibilitat sobrevinguda de complir l'objecte proposat o l'incompliment no justificat de qualsevol dels compromisos assumits en les seues clàusules.  
Octau. El present conveni queda exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, d'acord amb el que establix el seu article 4.1.c). L'orde jurisdiccional contenciós administratiu serà el competent per a conéixer les controvèrsies que puguen sorgir del present conveni.  
Nové. La vigència del present conveni per al curs escolar 2009/2010 s'estendrà des de la data de la firma fins al 31 de desembre de 2010. El conveni comprendrà les actuacions que constituïxen el seu objecte, relatives a l'exercici pressupostari 2010, i es podrà renovar anualment, en els termes actuals, per acord exprés entre les parts.  
I com a prova de conformitat, firmen el present conveni de col·laboració, en dos exemplars i a un sol efecte, en el lloc i la data abans indicats.   
Pel Ministeri d'Educació,  
El ministre: Ángel Gabilondo Pujol   
Per la Generalitat de la Comunitat valenciana  
El conseller d'Educació: Alejandro Font de Mora Turón